
Eesti seisukohad Euroopa Liidu Nõukogu otsuste, millega kiidetakse heaks Euroopa Liidu ja India Vabariigi vahelise vabakaubanduslepingu Euroopa Liidu nimel allkirjastamine ja sõlmimine, eelnõude kohta 
1. Kiita heaks välisministri esitatud seisukohad järgmiste Euroopa Liidu Nõukogu otsuste eelnõude COM(2026) 483 final ja COM(2026) 482 final kohta:

1.1. Eesti toetab Euroopa Liidu Nõukogu otsuse, millega kiidetakse heaks Euroopa Liidu ja India Vabariigi vahelise vabakaubanduslepingu Euroopa Liidu nimel allakirjutamine, eelnõu vastuvõtmist Euroopa Liidu Nõukogus. 

1.2. Eesti toetab Euroopa Liidu Nõukogu otsuse, millega kiidetakse heaks Euroopa Liidu ja India Vabariigi vahelise vabakaubanduslepingu Euroopa Liidu nimel sõlmimine, eelnõu vastuvõtmist Euroopa Liidu Nõukogus. 
2. Eesti esindajatel Euroopa Liidu Nõukogu eri tasanditel väljendada ülaltoodud seisukohti.

3. Riigikantseleil esitada punktis 1 nimetatud eelnõud ja seisukohad Riigikogu juhatusele ja teha seisukohad teatavaks Eestist valitud Euroopa Parlamendi liikmetele ning Eestist nimetatud Euroopa Majandus- ja Sotsiaalkomitee ning Regioonide Komitee liikmetele.

